b"\n_START_ARTICLE_\nLes Tendetes\n_START_SECTION_\nHist\xc3\xb2ria\n_START_PARAGRAPH_\nLes Tendetes fou un llogaret vinculat hist\xc3\xb2ricament al raval de Marxalenes, de tal manera que pel segle XV era conegut com a Tendetes Marjalena. El 6 de setembre de 1507, quan l'Esgl\xc3\xa9sia de Campanar es desmembra de la de Santa Caterina, les Tendetes passa a dependre del poble de Campanar._NEWLINE_El top\xc3\xb2nim de les Tendetes prov\xc3\xa9 dels nombrosos establiments comercials o tendetes que fins a la meitat del segle XX predominaven el paisatge d'aquest lloc, junt a l'activitat agr\xc3\xadcola que en l'actualitat ha desaparegut per complet. Algunes d'aquestes tendetes m\xc3\xa9s recordades eren la botigueta del Cabut, el Cafet\xc3\xad del Gafarr\xc3\xb3 o el forn de l'Alcalde._NEWLINE_El 1897 fou annexionat a la ciutat junt a Campanar.\n_START_SECTION_\nGeografia\n_START_PARAGRAPH_\nSituat al marge esquerre del riu T\xc3\xbaria, a la part nord d'extramurs de la ciutat de Val\xc3\xa8ncia, el barri de les Tendetes estava rodejat del paisatge de regadius de d'Horta de Val\xc3\xa8ncia fins que pels anys 60 del segle XX, el creixement urban\xc3\xadstic transform\xc3\xa0 aquest paisatge agr\xc3\xadcola en nous edificis, carrers i places._NEWLINE_Alguns elements urban\xc3\xadstics que determinaran el desenvolupament del barri s\xc3\xb3n la construcci\xc3\xb3 del complex sanitari de l'Hospital Universitari de la Fe als anys 70, unes oficines de la Generalitat Valenciana o l'Estaci\xc3\xb3 d'Autobusos, confereixen al barri una funci\xc3\xb3 urbana de car\xc3\xa0cter terciari._NEWLINE_L'anomenat Parc Municipal de Tendetes s'est\xc3\xa9n el cor del barri i junt al Jard\xc3\xad del T\xc3\xbaria (al sud del barri), esdevenen els principals pulmons verd.\n_START_SECTION_\nL\xc3\xadmits\n_START_PARAGRAPH_\nAdministrativament, el barri de les Tendetes ocupa una superf\xc3\xadcie de 25,8 hect\xc3\xa0rees, resta l\xc3\xadmitat pels carrers Ricardo Mic\xc3\xb3 (oest), Alfons Verdeguer, pla\xc3\xa7a Poeta Salvador Rueda i carrer Acuirassat (nord), l'Avinguda de Burjassot (est) i Mauro Guillen i Men\xc3\xa9dez Pidal (sud)."